ฉบับร่าง:พระราชพิศาลสุธี (อาจ อาวุธปญฺโญ)

พระราชพิศาลสุธี (อาจ อาวุธปญฺโญ) เป็นพระราชาคณะชั้นราช ปัจจุบันเป็นเจ้าอาวาสวัดทุ่งโพธิ์ (ธรรมยุต) ตำบลอิสาณ อำเภอเมืองบุรีรัมย์ จังหวัดบุรีรัมย์, เป็นเจ้าคณะจังหวัดบุรีรัมย์ (ธรรมยุต),เป็นพระธรรมฑูตกิตติมศักดิ์สายประเทศอินโดนีเซีย

**ประวัติ**
ชาติภูมิ
พระราชพิศาลสุธี (อาจ อาวุธปญฺโญ) มีนามเดิมว่า อาจ นามสกุล ยืนนาน
เกิดเมื่อวันที่ 28 มกราคม พ.ศ. 2488- ทักษะพิเศษ:สามารถสื่อสารภาษาพูดของประเทศอินโดนีเซียได้อย่างชำนาญ
อุปสมบท
อายุได้ 21 ปี เข้ารับการอุปสมบทเป็นพระภิกษุ ในพระพุทธศาสนา ณ พัทธสีมาอุโบสถวัดบูรพาราม (ธรรมยุต) ตำบลในเมือง อำเภอเมืองสุรินทร์ จังหวัดสุรินทร์
โดยมี พระราชวุฒาจารย์ (ดุลย์ อตุโล) อดีตเจ้าคณะจังหวัดสุรินทร์ (ธรรมยุต) เป็นพระอุปัชฌาย์ และมีพระสมศักดิ์ ปณฺฑิโต สมณศักดิ์สุดท้ายที่พระราชวรคุณ (สมศักดิ์ ปณฺฑิโต) อดีตที่ปรึกษาเจ้าคณะจังหวัดสุรินทร์ (ธรรมยุต),อดีตเจ้าอาวาสพระอารามหลวงวัดบูรพาราม (พระอารามหลวงเฉลิมพระเกียรติ) เป็นพระอนุสาวนาจารย์ ได้รับฉายานามจากพระอุปัชฌาย์ ว่า อาวุธปญฺโญ
 วุฒิการศึกษา- สอบไล่ได้นักธรรมชั้นเอก สำนักงานแม่กองธรรมสนามหลวง- สอบไล่ได้บาลี ประโยค 1-2 สำนักงานแม่กองบาลีสนามหลวง

**การปกครองบริหารกิจการคณะสงฆ์**
 เป็นผู้ช่วยเจ้าอาวาสพระอารามหลวง วัดสุทธจินดาวรวิหาร (พระอารามหลวง) ตำบลในเมือง อำเภอเมืองนครราชสีมา  จังหวัดนครราชสีมา- เป็นเจ้าอาวาสวัดทุ่งโพธิ์ (ธรรมยุต) ตำบลอิสาณ อำเภอเมืองบุรีรัมย์ จังหวัดบุรีรัมย์- เป็นเจ้าคณะอำเภอเมืองบุรีรัมย์ (ธรรมยุต)- พ.ศ. 2550 เป็นผู้รักษาการแทนเจ้าคณะจังหวัดบุรีรัมย์ (ธรรมยุต)- พ.ศ. 2552 เป็นเจ้าคณะจังหวัดบุรีรัมย์ (ธรรมยุต)

**งานด้านการศึกษา**
 เป็นเจ้าสำนักศาสนศึกษา (นักธรรม-ธรรมศึกษา,บาลี-บาลีศึกษา) วัดทุ่งโพธิ์ (ธรรมยุต) ตำบลอิสาณ อำเภอเมืองบุรีรัมย์ จังหวัดบุรีรัมย์ - พ.ศ. 2550 เป็นเจ้าสำนักเรียนคณะจังหวัดบุรีรัมย์ (ธรรมยุต) พระปริยัติธรรมแผนกธรรม-บาลี- เป็นกรรมการอุปถัมภ์การศึกษา วิทยาลัยสงฆ์บุรีรัมย์ มหาวิทยาลัยมหาจุฬาลงกรณราชวิทยาลัย

**งานด้านสาธารณะสงเคราะห์**
 พ.ศ. 2562 อนุเคราะห์ให้ใช้อาคารสถานที่ของวัด ในการใช้งานเนื่องในพิธีการศพที่ได้รับพระราชทาน เก็บรักษาครุภัณฑ์เครื่องเกียรติยศประกอบศพที่ได้รับพระราชทาน อาทิ โกศแปดเหลี่ยม โกศโถ หีบทองทึบ หีบทองลายสลัก หีบลายก้านแย่ง หีบเชิงชาย และชุดขบวนริ้วเกียรติยศพิธีการศพทีได้รับพระราชทาน ของกลุ่มพิธีการศพที่ได้รับพระราชทาน สำนักงานวัฒนธรรมจังหวัดบุรีรัมย์- จัดทำโรงทานข้าวกล่องแจกจ่ายให้ประชาชนที่ได้รับผลกระทบจากโรคติดเชื้อไวรัสโควิด19 ระบาด ตามพระดำริในสมเด็จพระสังฆราช สกลมหาสังฆปริณายก จัดทำโรงทานทำข้าวกล่องเป็นชุด ซึ่งภายในจะบรรจุข้าวราดแกง ผลไม้ และน้ำดื่ม มอบให้กับเจ้าหน้าที่ประจำจุดตรวจคัดกรองประจำหมู่บ้าน และแจกจ่ายเพื่อให้ความช่วยเหลือประชาชน (17 เมษายน พ.ศ.2563)

**งานด้านศาสนวิเทศ/การต่างประเทศ**
 เป็นพระธรรมฑูตกิตติมศักดิ์สายประเทศอินโดนีเซีย- ได้อาราธนาจากคณะสงฆ์ประเทศอินโดนีเซีย และญาติโยมชาวประเทศอินโดนีเซียให้ไปปฏิบัติศาสนากิจเผยแผ่พระพุทธศาสนาอยู่บ่อยๆครั้งในดินแดนที่มีประชาชนนับถือศาสนาอิสลาม ศาสนาคริสต์ และศาสนาอื่นๆที่ประชาชนในท้องที่นับถือ- พ.ศ. 2567 ปฏิบัติศาสนกิจ ณ จังหวัดอิบารากิ กรุงโตเกียว ประเทศญี่ปุ่น

**รางวัลเกียรติคุณที่ได้รับ**
 พ.ศ. 2566 ได้รับรางวัลวัดพัฒนาตัวอย่างประจำปี 2566 จากสำนักงานพระพุทธศาสนาแห่งชาติ โดยมีเจ้าประคุณสมเด็จพระมหาวีรวงศ์ (สุชิน อคฺคชิโน) ปฏิบัติหน้าที่แทน เจ้าพระคุณสมเด็จพระอริยวงศาคตญาณ (อัมพร อมฺพโร) สมเด็จพระสังฆราช สกลมหาสังฆปริณายก เป็นประธานในพิธีประทานรางวัล ณ วัดพระศรีมหาธาตุวรมหาวิหาร เขตบางเขน กรุงเทพมหานคร (26 กรกฎาคม พ.ศ. 2566)

**เครื่องราชอิสริยาภรณ์ต่างประเทศ**
 พ.ศ. 2565 พระบาทสมเด็จพระบรมนาถนโรดม สีหมุนี ราชอาณาจักรกัมพูชา มีพระบรมราชโองการโปรดพระราชทานเครื่องราชอิสริยาภรณ์ ชั้นมหาเสรีวัฑฒน์ พระราชทานถวายแก่ พระราชพิศาลสุธี (อาจ อาวุธปญฺโญ) เจ้าอาวาสวัดทุ่งโพธิ์ (ธรรมยุต),เจ้าคณะจังหวัดบุรีรัมย์ (ธรรมยุต)

**ลำดับสมณศักดิ์**
 พ.ศ. 2519 ได้รับการแต่งตั้งให้ดำรงสมณศักดิ์ฐานานุกรม ในฐานานุศักดิ์ที่ พระครูสังฆบริคุต ฐานานุกรมสมเด็จพระราชาคณะ สมเด็จพระมหาวีรวงศ์ (พิมพ์ ธมฺมธโร) วัดพระศรีมหาธาตุวรมหาวิหาร เขตบางเขน กรุงเทพมหานคร- พ.ศ. 2521  ได้รับพระบรมราชโองการโปรดพระราชทานตั้งพระครูสัญญาบัตร ในราชทินนามที่ พระครูธรรมประเวที (ราชกิจจานุเบกษา แจ้งความสำนักนายกรัฐมนตรี เรื่องพระราชทานสัญญาบัตรตั้งสมณศักดิ์ 16 เมษายน พ.ศ.2523 แจ้งความ ณ 5 ธันวาคม พ.ศ.2521 พลเอกเกรียงศักดิ์ ชมะนันทน์ นายกรัฐมนตรี)- พ.ศ. 2545 ได้รับพระบรมราชโองการโปรดพระราชทานสัญญาบัตรตั้งสมณศักดิ์ขึ้น เป็นพระราชาคณะชั้นสามัญยก ในราชทินนามที่ พระประสาธน์สารคุณ- พ.ศ. 2559 ได้รับพระบรมราชโองการโปรดพระราชทานสัญญาบัตรตั้งสมณศักดิ์ขึ้นเป็นพระราชาคณะชั้นราช ในราชทินนามที่ พระราชพิศาลสุธี ปรีชาศาสนกิจ ยติคณิสสร บวรสังฆาราม คามวาสี

**อ้างอิง==